CELEX: 62016TN0668
Language: fi
Date: 2016-09-19 00:00:00
Title: Asia T-668/16 P: Valitus, jonka HL on tehnyt 19.9. virkamiestuomioistuimen asiassa F-112/15, HL v. komissio, 20.7.2016 antamasta tuomiosta

28.11.2016   
            
            
               FI
            
            
               Euroopan unionin virallinen lehti
            
            
               C 441/22
            
         
      Valitus, jonka HL on tehnyt 19.9. virkamiestuomioistuimen asiassa F-112/15, HL v. komissio, 20.7.2016 antamasta tuomiosta
      (Asia T-668/16 P)
      (2016/C 441/26)
      Oikeudenkäyntikieli: englanti
      
         Asianosaiset
      
      
         Valittaja: HL (Bryssel, Belgia) (edustaja asianajaja: R. Rata)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin yleinen tuomioistuin
      
                  —
               
               
                  kumoaa Euroopan unionin virkamiestuomioistuimen 20.7.2016 antaman tuomion asiassa F-112/15
               
            
                  —
               
               
                  kumoaa ylennettävien virkamiesten luettelosta vuoden 2014 ylennyskierroksella 14.11.2014 tehdyn Euroopan komission nimittävän viranomaisen päätöksen, joka on julkaistu hallinnollisella tiedotteella nro 41-2014, niiltä osin kuin valittajien nimiä ei ole merkitty siihen
               
            
                  —
               
               
                  velvoittaa Euroopan komission vastaamaan omista oikeudenkäyntikuluistaan ja korvaamaan valittajille aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Valituksensa tueksi valittaja vetoaa kolmeen perusteeseen.
      
                  1.
               
               
                  Ensimmäinen peruste koskee oikeudellisia virheitä kun valittajan ensimmäinen peruste on hylätty perusteettomana. Valittaja väittää, että virkamiestuomioistuin teki neljä pääasiallista heidän ensimmäistä perustettaan koskevaa virhettä:
                  
                              —
                           
                           
                              ensiksi, virkamiestuomioistuin totesi, sovellettavan oikeuskäytännön vastaisesti, ettei sen tarvitse tutkia nimittävän viranomaisen toimien laillisuutta, jos nimittävä viranomainen toteaa, että se on täyttänyt sen lainmukaiset tehtävät ja velvollisuudet
                           
                        
                              —
                           
                           
                              toiseksi, virkamiestuomioistuin teki virheen kun se hylkäsi yhteisen seurantakomitean lausunnon todisteena ja kun se jätti tarkastelematta perusteellisesti osoitettuja nimittävän viranomaisen hyödyntämistä tietolähteistä löytyneitä osoitettuja epäjohdonmukaisuuksia
                           
                        
                              —
                           
                           
                              kolmanneksi, virkamiestuomioistuin teki virheen kun se perusteettomasti jätti huomioimatta valittajan väitteen, joka koskee nimittävän viranomaisen kirjallisen arviointimenetelmän matemaattista arviointia sekä koko valittajan ensimmäisen väitteen arviointia
                           
                        
                              —
                           
                           
                              neljänneksi, virkamiestuomioistuin teki virheen arvioidessaan, että ansioiden vertailun perusteellinen puuttuminen ei voi johtaa ylennystä koskevan päätöksen mitätöimiseen.
                           
                        
            
                  2.
               
               
                  Toinen peruste perustuu valittajan väitteeseen siitä, virkamiestuomioistuin teki oikeudellisen virheen toisen perusteen osalta:
                  
                              —
                           
                           
                              ensiksi, kun se rajoitti mielivaltaisesti henkilöstösääntöjen soveltamisalaa ja sovellettavuutta sekä valittajien unionin oikeuden mukaisia oikeuksia unionin lainsäätäjän tahdon vastaisesti ja
                           
                        
                              —
                           
                           
                              toiseksi, kun se hylkäsi valittajien toisen perusteen perusteettomana ilmeisen virheellisin perustein
                           
                        
            
                  3.
               
               
                  Kolmannen perusteen osalta, joka koskee puolueettoman ja perusteellisen oikeudellisen arvioinnin puuttumista, joka on johtanut valittajan tehokkaiden oikeussuojakeinoja koskevien oikeuksien loukkaamiseen, valittaja väittää, että:
                  
                              —
                           
                           
                              ensiksi, esittelevä tuomari esitti valmistelukertomuksessa haitallisia väittämiä, jotka osoittivat puolueellisuutta, mikä ennakoivasti määritti valittajien perusteet
                           
                        
                              —
                           
                           
                              toiseksi, virkamiestuomioistuimen puheenjohtaja ei jäävännyt tuomaria ja siirtänyt asiaa eri jaostolle vaikka myönsi, että riidanalaiset haitalliset väittämät oli kopioitu eri valittajia koskevasta toisesta asiasta
                           
                        
                              —
                           
                           
                              kolmanneksi virkamiestuomioistuin valikoivasti jätti huomioimatta ja hylkäsi oleelliset väitteet ja todisteet ilman harkintaa tai arviointia. Yhteenvetona valittaja toteaa, että virkamiestuomioistuin on loukannut hänen oikeuttaan tehokkaisiin oikeussuojakeinoihin kun se ei ole suorittanut puolueetonta ja perusteellista oikeudellista arviointia.